
		I SKYRIUS
PAREIGYBĖS CHARAKTERISTIKA

	
1. Pareigybės lygmuo – Nenustatomas.

	2. Šias pareigas einantis valstybės tarnautojas tiesiogiai pavaldus merui.





	
	
	
	
	
	

	
	
		II SKYRIUS
VEIKLOS SRITIS0

	
	3. Pagalba valstybės ar vietos valdžią įgyvendinantiems asmenims atliekant jiems nustatytas funkcijas, išskyrus vidaus administravimo funkcijas, kaip jos apibrėžtos Viešojo administravimo įstatyme.








	
	
	
	
	
	

	
	
		III SKYRIUS
PAREIGYBĖS SPECIALIZACIJA0

	
	4. Padėti merui vykdyti Vietos savivaldos įstatyme numatytas savivaldybės mero funkcijas, formuoti ir įgyvendinti ryšių su visuomene strategiją ir politiką.








	
	
	
	
	
	

	
	
	
			IV SKYRIUS 
FUNKCIJOS







	
	
	
	
	
	

	
	
	5. Formuoja savivaldybės teigiamo įvaizdžio kūrimo, tinkamo nacionalinio ir tarptautinio reprezentavimo strategiją, teikia pasiūlymus ir rekomendacijas dėl savivaldybės vizijos ir strategijos formavimo ir įgyvendinimo, skatina gyventojus dalyvauti sprendžiant savivaldos problemas, rengiant ir priimant visuomenei svarbius sprendimus, dalyvauja tarybos, komitetų posėdžiuose, dalykiniuose susitikimuose.

	6. Rengia ryšių su visuomene ir visuomenės informavimo priemonėmis tvarką, organizuoja jos vykdymą, siekia, kad visuomenės informavimo priemonės informaciją apie savivaldybės darbą teiktų operatyviai, išsamiai ir objektyviai, atlieka savivaldybės veiklos aprašymo žiniasklaidoje analizę ir informuoja vadovus pateikdamas trumpą reziume, teikia rekomendacijas, rengia ir platina oficialią informaciją.

	7. Organizuoja savivaldybės spaudos konferencijas, mero ir tarybos narių susitikimus su gyventojais, fotografuoja ir/ar filmuoja savivaldybės renginius, konsultuoja vadovus savivaldybės veiklos pristatymo spaudoje, per radiją, televiziją ir kitomis viešųjų ryšių priemonėmis klausimais, suderinęs su vadovais, koordinuoja informacinių leidinių leidybą, savivaldybės pristatymą kitais būdais.

	8. Bendradarbiauja ir palaiko ryšius su visuomenės informavimo priemonių atstovais, nevyriausybinėmis organizacijomis ir Šilalės rajono gyventojų diaspora užsienyje, rūpinasi, kad būtų sudarytos tinkamos prielaidos ir galimybės gyvenamųjų vietovių bendruomenės narius įtraukti į vietos reikalų tvarkymą.

	9. Analizuoja, apibendrina ir rengia savivaldybės tarybos ir mero metinę darbo veiklos ataskaitą, viešina mero informaciją socialiniuose tinkluose, mero pavedimu atstovauja oficialiuose priėmimuose, susitikimuose ir renginiuose arba įstaigose, įmonėse ir organizacijose.

	10. Pagal kompetenciją rengia informacinius pranešimus visuomenės informavimo priemonėms apie rajono savivaldybės tarybos posėdžius, komitetų ir komisijų darbą, savivaldybės veiklą, planus, renginius bei kitais aktualiais miesto ir rajono bendruomenei klausimais, operatyviai reaguoja į konstruktyvią kritiką žiniasklaidoje.

	11. Vykdo kitus nenuolatinio pobūdžio su įstaigos veikla susijusius pavedimus.




	

	
	
	
	
	
	

	
	
	
	
		V SKYRIUS
SPECIALIEJI REIKALAVIMAI

	
12. Išsilavinimo ir darbo patirties reikalavimai:0

			12.1. išsilavinimas – aukštasis universitetinis išsilavinimas (bakalauro kvalifikacinis laipsnis) arba jam lygiavertė aukštojo mokslo kvalifikacija. 










	
	
	
	
	
	

	__________________________________


	Susipažinau
	

	
	

	(Parašas)
	

	
	

	(Vardas ir pavardė)
	

	
	

	(Data)
	

	
	



	

	
	
	
	
	
	



